CELEX: 32012D0786
Language: lt
Date: 1355356800000
Title: 2012 m. gruodžio 13 d. Komisijos įgyvendinimo sprendimas, kuriuo dėl nacionalinių priemonių, kuriomis siekiama, kad į tam tikras Airijos, Suomijos ir Jungtinės Karalystės teritorijų dalis nepatektų tam tikros vandens gyvūnų ligos, iš dalies keičiamas Sprendimas 2010/221/ES (pranešta dokumentu Nr. C(2012) 9295) Tekstas svarbus EEE

15.12.2012   
            
            
               LT
            
            
               Europos Sąjungos oficialusis leidinys
            
            
               L 347/36
            
         KOMISIJOS ĮGYVENDINIMO SPRENDIMAS
   2012 m. gruodžio 13 d.
   kuriuo dėl nacionalinių priemonių, kuriomis siekiama, kad į tam tikras Airijos, Suomijos ir Jungtinės Karalystės teritorijų dalis nepatektų tam tikros vandens gyvūnų ligos, iš dalies keičiamas Sprendimas 2010/221/ES
   (pranešta dokumentu Nr. C(2012) 9295)
   (Tekstas svarbus EEE)
   (2012/786/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 43 straipsnio 2 dalį,
   kadangi:
   
               (1)
            
            
               2010 m. balandžio 15 d. Komisijos sprendimu 2010/221/ES patvirtinti nacionalines akvakultūros ir laukinių vandens gyvūnų tam tikrų ligų poveikio ribojimo priemones pagal Tarybos direktyvos 2006/88/EB 43 straipsnį (2) tam tikroms valstybėms narėms leidžiama taikyti apribojimus tų gyvūnų siuntoms, siekiant išvengti tam tikrų ligų atsiradimo jų teritorijoje, jeigu valstybės narės įrodė, kad jose arba tam tikrose demarkacinėse zonose jų teritorijoje tokių ligų atvejų nenustatyta arba kad jos yra patvirtinusios ligų likvidavimo arba priežiūros programą, siekdamos išvengti minėtų ligų;
            
         
               (2)
            
            
               Suomijos teritorijos žemyninės dalys yra išvardytos Sprendimo 2010/221/ES II priede kaip teritorijos, kuriose yra patvirtinta bakterinės inkstų ligos (BIL) likvidavimo programa;
            
         
               (3)
            
            
               Sprendimu 2010/221/ES atitinkamai patvirtintos tam tikros Suomijos nacionalinės priemonės, taikomos į tas teritorijas įvežamoms ligoms neatsparių vandens gyvūnų siuntoms;
            
         
               (4)
            
            
               Suomija pranešė Komisijai, kad nors keliose teritorijose ir padaryta pažanga, kai kurios teritorijos vis dar yra užkrėstos BIL. Todėl Suomija paprašė išbraukti Vesijärvi vandens baseiną iš likvidavimo programos. II priedą reikėtų atitinkamai iš dalies pakeisti;
            
         
               (5)
            
            
               Sprendimo 2010/221/ES III priede šiuo metu išvardytos devynios Airijos teritorijos dalys, kuriose įgyvendinama patvirtinta austrių herpeso viruso 1 μνar (OsHV-1 μνar) priežiūros programa;
            
         
               (6)
            
            
               Airija pranešė Komisijai apie Drumcliff (3 dalis), Shannon Estuary (6 dalis) ir Oysterhaven Bay (9 dalis) nustatytą OsHV-1 μνar. Todėl šių dalių geografinių ribų nustatymą Sprendimo 2010/221/ES III priede reikėtų iš dalies pakeisti;
            
         
               (7)
            
            
               Sprendimo 2010/221/ES III priede išvardytos Didžiosios Britanijos, Šiaurės Airijos ir Gernsio teritorijos, kuriose įgyvendinama patvirtinta OsHV-1 μνar priežiūros programa;
            
         
               (8)
            
            
               Jungtinė Karalystė pranešė Komisijai apie Anglijoje ir Šiaurės Airijoje nustatytą OsHV-1 μνar. Todėl šių teritorijų geografinių ribų nustatymą Sprendimo 2010/221/ES III priede reikėtų iš dalies pakeisti;
            
         
               (9)
            
            
               todėl Sprendimą 2010/221/ES reikėtų atitinkamai iš dalies pakeisti;
            
         
               (10)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/221/ES II ir III priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. gruodžio 13 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  OL L 98, 2010 4 20, p. 7.
   
      PRIEDAS
      „
            II PRIEDAS
            
               Valstybės narės ir jų dalys, kuriose įgyvendinamos akvakultūros gyvūnų tam tikrų ligų likvidavimo programos ir kuriose patvirtintos nacionalinės tų ligų kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinių teritorijos, kurioje patvirtintos nacionalinės priemonės, ribų nustatymas
                     
                  
                        Bakterinė inkstų liga (BIL)
                     
                     
                        Suomija
                     
                     
                        FI
                     
                     
                        Šie vandens baseinai:
                        
                           Kymijoki (išskyrus Vesijärvi vandens baseiną), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki.
                     
                  
                        Švedija
                     
                     
                        SE
                     
                     
                        Teritorijos žemyninės dalys
                     
                  
                        Infekcinė kasos nekrozė (IKN)
                     
                     
                        Švedija
                     
                     
                        SE
                     
                     
                        Teritorijos pakrantės dalys
                     
                  
         
            III PRIEDAS
            
               Valstybės narės ir teritorijos, kuriose įgyvendinamos austrių herpeso viruso 1 μvar (OsHV-1 μvar) priežiūros programos ir kuriose patvirtintos nacionalinės tos ligos kontrolės priemonės, vadovaujantis Direktyvos 2006/88/EB 43 straipsnio 2 dalimi
            
            
                        Liga
                     
                     
                        Valstybė narė
                     
                     
                        Kodas
                     
                     
                        Geografinis teritorijų, kuriose patvirtintos nacionalinės priemonės
                        (valstybės narės, zonos ir jų dalys), ribų nustatymas
                     
                  
                        Austrių herpeso virusas 1 μvar (OsHV-1 μvar)
                     
                     
                        Airija
                     
                     
                        IE
                     
                     
                        1 dalis. Sheephaven Bay
                        
                        2 dalis. Gweebara Bay
                        
                        3 dalis. Killala Bay, Broadhaven Bay ir Blacksod Bay
                        
                        4 dalis. Streamstown Bay
                        
                        5 dalis. Bertraghboy Bay ir Galway Bay
                        
                        6 dalis. Poulnasharry Bay, Askeaton Bay ir Ballylongford Bay
                        
                        7 dalis. Kenmare Bay
                        
                        8 dalis. Dunmanus Bay
                        
                        9 dalis. Kinsale Bay
                        
                     
                  
                        Jungtinė Karalystė
                     
                     
                        UK
                     
                     
                        Didžiosios Britanijos teritorija, išskyrus Whitstable Bay, Kentą
                        Šiaurės Airijos teritorija, išskyrus Killough Bay, Lough Foyle, Carlingford Lough ir Strangford Lough
                        
                        Gernsio teritorija
                     
                  “